b"\n_START_ARTICLE_\nArmenis de Kuwait\n_START_SECTION_\nHist\xc3\xb2ria\n_START_PARAGRAPH_\nLa primera pres\xc3\xa8ncia coneguda d'armenis al Kuwait \xc3\xa9s del final de la d\xc3\xa8cada de 1890, al final del segle\xc2\xa0xix. La pres\xc3\xa8ncia arm\xc3\xa8nia m\xc3\xa9s not\xc3\xb2ria al Kuwait es va produir immediatament despr\xc3\xa9s de l'auge del nacionalisme a S\xc3\xadria i Egipte durant la d\xc3\xa8cada de 1950 i de 1960._NEWLINE_La primera onada d'immigrants armenis a Kuwait eren persones intentant escapar la inestabilitat d'altres pa\xc3\xafsos \xc3\xa0rabs. Eren principalment treballadors qualificats d'Alep que van trobar feina a la ind\xc3\xbastria lleugera, reparaci\xc3\xb3 d'autom\xc3\xb2bils, fontaneria, electricitat i el sector de serveis._NEWLINE_A la meitat de la d\xc3\xa8cada de 1980, aquesta poblaci\xc3\xb3 arm\xc3\xa8nia de Kuwait va assolir el seu m\xc3\xa0xim de 12.000. Durant i despr\xc3\xa9s de l'operaci\xc3\xb3 tempesta del desert la poblaci\xc3\xb3 va disminuir i els armenis van emigrar a Nord-am\xc3\xa8rica. Amb dades de 2013, hi ha 6.000 armenis a Kuwait._NEWLINE_Com a resultat del Genocidi armeni, molts supervivents van ser for\xc3\xa7ats a radicar-se primer al proper orient, incloent-hi L\xc3\xadban, S\xc3\xadria, Egipte i Iraq. El 1958, la primera onada de nacionalisme \xc3\xa0rab va apar\xc3\xa8ixer a S\xc3\xadria i Egipte. Aix\xc3\xb2 va crear inestabilitat en les comunitats arm\xc3\xa8nies d'aquests pa\xc3\xafsos. L'establiment de la Rep\xc3\xbablica \xc3\x80rab Unida va provocar un \xc3\xa8xode massiu d'armenis cap al L\xc3\xadban (des de S\xc3\xadria) i al Canad\xc3\xa0 i els Estats Units d'Am\xc3\xa8rica (des d'Egipte). Alguns dels armenis de S\xc3\xadria van emigrar a Kuwait, quan encara era mandat brit\xc3\xa0nic._NEWLINE_Un nombre considerable d'armenis de l'Iran residien a Kuwait tan aviat com els inicis de la d\xc3\xa8cada de 1960. Abans de la primera guerra del Golf el seu nombre f\xc3\xa0cilment excedia els milers. La poblaci\xc3\xb3 arm\xc3\xa8nia va disminuir dr\xc3\xa0sticament durant la guerra. Despr\xc3\xa9s de la guerra, alguns d'ells van retornar al Kuwait._NEWLINE_Una nova immigraci\xc3\xb3 d'armenis joves van crear la necessitat d'establir una escola arm\xc3\xa8nia a Kuwait, cosa que va ser promoguda per Vigen Shagzo (\xc3\xa0lias Viken Shaghzoian). El 1960, els fundadors Vigen i Ashavir Shaghzo i la comunitat arm\xc3\xa8nia van establir la primera escola i esgl\xc3\xa9sia arm\xc3\xa8nia a Kuwait. A mitjan d\xc3\xa8cada de 1980, la comunitat armenia comptava amb unes 12.000 persones.\n_START_SECTION_\nEls armenis durant la invasi\xc3\xb3 iraqu\xc3\xad\n_START_PARAGRAPH_\nL'agost de 1990, l'Iraq va declarar la guerra i va invadir Kuwait, el seu petit ve\xc3\xad. Durant aquest temps, molts armenis del Kuwait van fugir a pa\xc3\xafsos \xc3\xa0rabs lim\xc3\xadtrofs com ara S\xc3\xadria, L\xc3\xadban i en general als pa\xc3\xafsos del Golf P\xc3\xa8rsic. Altres armenis van fugir a Bagdad en cotxe, des d'on van fugir a S\xc3\xadria._NEWLINE_La resta d'armenis eren principalment treballadors que no tenien manera d'escapar. Durant la invasi\xc3\xb3, l'escola i esgl\xc3\xa9sia arm\xc3\xa8nia van tancar i van ser custordiades per evitar que els atacs dels saquejadors a les institucions. Les institucions arm\xc3\xa8nies van romandre sense atacs durant la guerra._NEWLINE_Despr\xc3\xa9s que els iraquians van ser expulsats del Kuwait per les forces de la coalici\xc3\xb3, la comunitat arm\xc3\xa8nia havia disminu\xc3\xaft pr\xc3\xa0cticament a 500 armenis. La guerra tamb\xc3\xa9 va promoure l'\xc3\xa8xode massiu dels armenis de Kuwait a pa\xc3\xafsos de Nord-am\xc3\xa8rica tals com el Canad\xc3\xa0 i els Estats Units.\n_START_SECTION_\nRestabliment de la comunitat arm\xc3\xa8nia de Kuwait\n_START_PARAGRAPH_\nLa poblaci\xc3\xb3 arm\xc3\xa8nia de Kuwait ha crescut lentament des del final de la primera Guerra del Golf. La poblaci\xc3\xb3 ara compta amb uns 2.500 armenis._NEWLINE_Avui en dia, l'escola arm\xc3\xa8nia de Kuwait allotja nens des de l'educaci\xc3\xb3 infantil fins al 12\xc3\xa8 grau. L'escola, l'\xc3\xbanica instituci\xc3\xb3 estrangera a la qual es permet incorporar la religi\xc3\xb3 al curr\xc3\xadculum, t\xc3\xa9 ara uns 300 estudiants, i un personal de 25 professors a temps complet, incloent-hi 17 armenis._NEWLINE_Aix\xc3\xb2 \xc3\xa9s certament m\xc3\xa9s redu\xc3\xaft que abans de la guerra quan l'escola tenia uns 700 alumnes. La comunitat arm\xc3\xa8nia s'est\xc3\xa0 reconstruint lentament per intentar apropar-se als seus millors temps durant la meitat de la d\xc3\xa8cada de 1980.\n_START_SECTION_\nReligi\xc3\xb3\n_START_PARAGRAPH_\nLa major part de la poblaci\xc3\xb3 arm\xc3\xa8nia pertany a l'Esgl\xc3\xa9sia Apost\xc3\xb2lica Arm\xc3\xa8nia i est\xc3\xa0 sota la jurisdicci\xc3\xb3 del Patriarcat Armeni de Sis. Kuwait forma part de la prelacia de Kuwait i el Golf P\xc3\xa8rsic establerta per la Seu de Sil\xc3\xadcia (tamb\xc3\xa9 coneguda com la Seu Cat\xc3\xb2lica de Gran Casa de Sil\xc3\xadcia), amb oficina central al mateix Kuwait."